[{"text_idx": "#000006", "text": "Ar 11 Mehefin, daw Anthony Penrose i\u2019r ganolfan i siarad am Dylan Thomas a rhai o\u2019r swrealwyr nodedig a oedd yn rhan o\u2019i gylch diwylliannol."}, {"text_idx": "#000008", "text": "Roedd y symudiad yn un a oedd o ddiddordeb i Dylan a pharhaodd y perthnasoedd cyfeillgar hyn drwy gydol ei fywyd; cafodd dynnu ei lun gan y ffotograffydd Swrrealaidd, Lee Miller, ar gyfer Vogue yn ystod y 1940au, ac arhosodd Dylan gyda Max Ernst a Dorothea Tanning ym 1952 ar ei ail daith o UDA."}, {"text_idx": "#000010", "text": "Bydd Antony Penrose, mab Lee Miller a Roland Penrose, yn archwilio\u2019r cyfeillgarwch rhwng Picasso, Man Ray, Max Ernst, Lee Miller a Roland Penrose, a\u2019u cysylltiadau a\u0302 Dylan Thomas. Bydd yn cyflwyno rhan gudd y stori am gyfeillgarwch unigryw a barhaodd drwy gydol y symudiad Swrrealaidd a 30 mlynedd diwethaf bywyd Picasso, o safbwynt unigryw rhywun a welodd rai o\u2019r digwyddiadau ei hun a chan ddefnyddio geiriau a lluniau\u2019r rhai a oedd yno."}, {"text_idx": "#000011", "text": "Antony yw Cyd-gyfarwyddwr Archifau Lee Miller a Chanolfan Roland Penrose yn Farley Farm. Mae\u2019n siaradwr arbennig a bydd yn cyflwyno ei sgwrs gyda rhai lluniau ardderchog, y tynnwyd nifer ohonynt gan Lee Miller. Mae bob amser yn bleser o\u2019r mwyaf ei groesawu i Abertawe \u2013 dewch i ymuno a\u0302 ni!"}]